Suresh 74 Views
బిఎస్‌ఇ రూ.1300 కోట్ల ఐపిఒ నిధుల సమీకరణ
ముంబై, సెప్టెంబరు 9: రూ.1200నుంచి 1300కోట్ల ఐపిఒ నిధులు సమీకరణకోసం బాంబే స్టాక్‌ ఎక్ఛేంజి సెబి వద్ద ముసాయిదా దరఖాస్తులు దాఖలుచేసింది. ఇప్పటికే స్టాక్‌ ఎక్ఛేంజిల్లో జాబితా అయిన ఎక్ఛేం జిగా ఆసియాలో అత్యంతప్రాచీనమైన ఎక్ఛేంజి ఐపిఒ పేపర్లను సెబివద్ద దాఖలుచేసింది. వాటాదారుల కు ఆఫర్‌ఫర్‌సేల్‌ పద్ధతిలో ఈ ఐపిఒను జారీచేయాలని నిర్ణయించింది. ఎన్‌ఎస్‌ఇ ఇప్పటికే ఐపిఒ న్రపణాళికలు ప్రకటించింది. బిఎస్‌ఇ మరికొంత ముందుగా డ్రాఫ్ట్‌పేపర్ల ను సెబి వద్ద దాఖలుచేసింది. సెబినుంచి గతంలోనే బిఎస్‌ఇ ఐపిఒ జారీ కి అనుమతిని సాధించింది. ప్రస్తుత షేర్‌ హోల్డర్లకు ఆఫర్‌ఫర్‌సేల్‌ పద్ధతి లో వాటాలను కేటాయించడం ద్వారా 1200 నుంచి రూ.1300 కోట్లు సమీకరించగలమని ధీమాగాఉంది. ఇప్పటికిప్పుడుఎక్ఛేంజి వద్ద తొమ్మిది వేల మందికిపైగా వాటాదారులు ఉన్నారు. బిఎస్‌ఇ ఎడెల్విసిస్‌ ఫైనాన్షి యల్‌ సేవల సంస్థ ఎజడ్‌బి పార్టనర్స్‌, నిషిత్‌ దేశా§్‌ు అసోసియేట్స్‌ న్యాయ సలహాదారులుగా వ్యవహరిస్తున్నారు. ఎక్ఛేంజి ఇప్పటివరకూ నికరలాభాల్లో 40శాతం పెరిగింది. 52.72 కోట్లుగా తొలిత్రైమాసికంలో నమోదుచేసింది. సెబి ఇప్పటికే స్టాక్‌ ఎక్ఛేంజిలు, క్లియరింగ్‌ కార్పొరేషన్ల మార్గదర్శకాలను గడచిన జనవరి ఒకటవ తేదీనే ప్రకటించింది. కొత్తనిబంధనల ప్రకారంచూస్తే స్టాక్‌ఎక్ఛేంజిలు తమతమ వాటాలను ఎక్చేంజిల్లో ఐపిఒల నిమిత్తం జాబితా చేసుకునే అవకాశం ఉంది. సవరణల తర్వాత ఎక్చేంజి ఐపిఒ జారీకి అనుమతులకోసం దరఖాస్తుచేసింది. ప్రస్తుతం మల్టీ కమోడిటీ ఎక్ఛేంజిఆఫ్‌ ఇండియా ఒక్కటే ఎక్ఛేంజిల్లో జాబితా అయింది. బిఎస్‌ఇ ఎన్‌ఎస్‌ఇకి మంచి పోటీసంస్థగా నిలిచింది. సిటీగ్రూప్‌ గ్లోబల్‌ మార్కెట్లు, మోర్గాన్‌ స్టాన్లీ ఇండియా, కోటక్‌ మహీంద్ర కేపిటల్‌, జెఎం ఫైనాన్షియల్‌ ఇన్‌స్టిట్యూషనల్‌ సెక్యూరిటీస్‌ ఐపిఒకు గ్లోబల్‌ సమన్వయకులుగా వ్యవహరిస్తున్నారు.